2020. gada UCI Pasaules tūre

2020. gada UCI Pasaules tūre bija divpadsmitā sezona 2009. gadā UCI izveidotajai sacensību sērijai, kurā sākotnēji bija iekļautas 36 šosejas riteņbraukšanas sacensības. Daļa sacensību tika pārceltas vai atceltas pavisam COVID-19 pandēmijas dēļ. Sezona sākās ar Tour Down Under atklāšanas posmu 21. janvārī un noslēdzās ar Vuelta a España pēdējo posmu 8. novembrī.

 Sacensības 
2020. gada sacensību kalendārs sākotnēji tika paziņots 2019. gada jūnijā. Oktobrī UCI to oficiāli prezentēja.

Salīdzinot ar iepriekšējo sezonu bija divas izmaiņas.

 Presidential Cycling Tour of Turkey tika pazemināta uz UCI ProSeries, pamatojoties ar nepietiekamu UCI Pasaules tūres komandu dalību 2018. un 2019. gadā.
 Tour of California 2020. gadā nenotiks organizatorisku problēmu dēļ.
COVID-19 pandēmijas dēļ, kas sākās pavasarī, liela daļa sacensību tika pārceltas, ieskaitot visas trīs lielās tūres un četri no pieciem ikgadējiem klasiku pieminekļiem. Sacensību organizatori pieprasīja UCI pārplānot sacensību kalendāru.

2020. gada 5. maijā UCI publiskoja pārplānoto kalendāru, no 1. augusta līdz 8. novembrim iekļaujot 25 sacensības, vairākām no tām pārklājoties, ieskaitot Giro d'Italia un Vuelta a España. No 25 sacensībām Ešborna—Frankfurte un EuroEyes Cyclassics vēl netika apstiprināti datumi. Jūnijā kalendārā tika veikti papildu labojumi, atceļot vēl divas sacensības, pārceļot vairākas citas un ieplānojot EuroEyes Cyclassics oktobrī.
+ Sacensības 2020. gada UCI Pasaules tūrē Sacensības Datums Uzvarētājs Otrais Trešais  Tour Down Under 21.–26. janvāris Ričijs Ports Djego Ulisi Simons Geške  Great Ocean Road Race 2. februāris Drīss Deveneinss Pavels Sivakovs Derils Impijs  UAE Tour 23.–27. februāris Ādams Jeitss Tadejs Pogačars Aleksejs Lucenko  Omloop Het Nieuwsblad 29. februāris Jaspers Steivens Īvs Lampārts Sērens Krāgs Andersens  Parīze—Nica 8.–14. marts Maksimilians Šahmanis Tīšs Benots Serhio Igita Strade Bianche 1. augusts Vauts van Ārts Dāvids Formolo Maksimilians Šahmanis  Tour de Pologne 5.–9. augusts Remko Evenepūls Jakobs Fūglsangs Saimons Jeitss Milāna—Sanremo 8. augusts Vauts van Ārts Žiljēns Alafilips Maikls Metjūss Critérium du Dauphiné 12.–16. augusts Daniels Martiness Tibo Pino Gijoms Martēns  Il Lombardia 15. augusts Jakobs Fūglsangs Džordžs Benets Aleksandrs Vlasovs  Bretagne Classic Ouest–France 25. augusts Maikls Metjūss Luka Mezgecs Floriāns Senešals Tour de France 29. augusts–20. septembris Tadejs Pogačars Primožs Rogličs Ričijs Ports Tirreno–Adriatico 7.–14. septembris Saimons Jeitss Geraints Tomass Rafals Majka  BinckBank Tour 29. septembris—3. oktobris Matjē van der Pūls Sērens Krāgs Andersens Stefans Kings  La Flèche Wallonne 30. septembris Marks Hirši Benuā Konfruā Maikls Vudss Giro d'Italia 3.—25. oktobris Teo Geigens-Hārts Džejs Hindlijs Vilko Keldermans  Ljēža—Bastoņa—Ljēža 4. oktobris Primožs Rogličs Marks Hirši Tadejs Pogačars  Gente—Vevelgema 11. oktobris Madss Pēdersens Floriāns Senešals Mateo Trentins  Flandrijas tūre 18. oktobris Matjē van der Pūls Vauts van Ārts Aleksanders Kristofs  Vuelta a España 20. oktobris – 8. novembris Primožs Rogličs Ričards Karapass Hjū Kārtijs  Driedaagse Brugge–De Panne 21. oktobris Īvs Lampārts Tims Deklerks Tims Merlīrs

 Atceltās sacensības 
Uz citu datumu nevarēja pārcelt deviņas sacensības: simtās Volta a Catalunya (23.–29. marts), Basku Zemes tūri (6.–11. aprīlis), Tour de Romandie (28. aprīlis—3. maijs), Tour de Suisse (7.–14. jūnijs) un Sansevastjanas klasiku (25. jūlijs), kuras tika atceltas jau pirms UCI publiskoja atjauninātos sacensību kalendārus. Pēc maijā izziņotā kalendāra tika atceltas E3 BinckBank Classic (27. marts) un RideLondon–Surrey Classic (16. augusts); jūnijā no kalendāra tika izņemtas Ešborna—Frankfurte (sākotnēji plānota 1. maijā) un Dwars door Vlaanderen (pārplānota uz 14. oktobri). Jūlijā tika atceltas EuroEyes Cyclassics viendienas sacensības (sākotnēji plānotas 16. augustā, bet pēc tam pārplānotas uz 3. oktobri) un  divas 11. un 13. septembrī Kanādas pilsētās Kvebekā un Monreālā paredzētās viendienas sacensības. Augustā tika atceltas sezonu noslēdzošās Tour of Guangxi sacensības (sākotnēji plānotas 15.–20. oktobrī, vēlāk pārplānotas uz 5.–10. novembri). 30. septembrī, dienu pēc tam, kad tika atcelti BinckBank Tour posmi Nīderlandē, līdz ar COVID-19 gadījumu skaitu pieaugumu valstī tika atceltas Amstel Gold Race sacensības (sākotnēji plānotas 19. aprīlī, tad pārplānotas uz 10. oktobri). 9. oktobrī tika atceltas uz 25. oktobri pārplānotās Parīze—Rubē viendienas sacensības, jo Francijas ziemeļos pieauga COVID-19 gadījumu skaits.

 Piezīmes 

 Atsauces 

 Ārējās saites 


Kategorija:UCI Pasaules tūre
Kategorija:2020. gads riteņbraukšanā